tomron87/hebrew-wikipedia-sentences-corpus huggingface dataset:
בארי הציל אנשים ששכנו באזור זה ממפולות שלגים ומאזורים מסוכנים בהם שהו.
הצלתו המפורסמת ביותר של בארי הייתה הצלת ילד שנרדם במערה של קרח.
בארי מצא את הילד וליקק אותו, דבר שגרם להתחממות גופו של הילד.
בארי סחב אותו על גבו והחזיר אותו לאכסניה.
באנדרטה שהוקמה לזכרו ליד פריז נכתב כי בארי מת בניסיונו להציל אדם נוסף.
על פי האגדה, בארי חיפש את האדם לפי ריחו, וכשמצא אותו, ליקק אותו כפי שאילפו אותו לעשות; האדם חשב שבארי הוא זאב, ודקר אותו למוות בכידון.
לאחר כ-12 שנים בהם חי באכסניה, נרכש בארי על ידי נזיר והועבר לברן.
הוא מת כשנתיים לאחר מכן, וגופתו פוחלצה ומוצגת כיום במוזיאון להיסטוריה של הטבע של ברן.
בארי קנאפ בוסטוויק הוא שחקן קולנוע, טלוויזיה ותיאטרון אמריקאי זוכה פרס טוני ופרס גלובוס הזהב על תפקידו בסדרה "ספין סיטי" בתור ראש עיריית ניו יורק רנדל וינסטון.
בוסטוויק הופיע בסרטים "מופע הקולנוע של רוקי" ו"המרגל מת מצחוק".
בוסטוויק נולד בעיר סן מתאו שבקליפורניה, בנם של אליזבת והשחקן הנרי בוסטוויק.
אחיו הגדול הנרי בוסטוויק נהרג בתאונת דרכים ב-1973.
בוסטוויק למד משחק ב"אוניברסיטת אליאנט" שבסן דייגו ואמנויות במה ב"בית הספר לאמנויות טיש" שבניו יורק.
לפני שהפך לשחקן מקצועני הופיע בוסטויק כבדרן בקרקס.
בוסטוויק החל את דרכו כשחקן תיאטרון מוכשר במהלך שנות ה-70 לאחר הופעה מוצלחת במחזמר "גריז" בתפקיד הראשי של דני זוקו.
כישוריו כשחקן תיאטרון הקנו לבוסטוויק את התפקיד הקולנועי הראשון שלו, בראד מייג'ורס בקומדיית האימה המוזיקלית "מופע הקולנוע של רוקי".
הסרט זכה להצלחה מסחרית וביקורתית ובוסטוויק זכה להכרה הראשונית שלו.
בוסטוויק זכה בשנת 1977 בפרס טוני לשחקן הטוב ביותר בתפקיד מוזיקלי על הופעתו בתפקיד ג'יימי לוקהארט במחזמר "The Robber Bridegroom".
השתתף במספר סרטים: "המרגל מת מצחוק" בתפקיד נורם קולמן אויבו של הסוכן דיק סטיל (לזלי נילסן), "סרט סרט" של סטנלי דונן, "לפנות ערב", "ננסי דרו", "צ'אסנט: גיבור סנטרל פארק", "האנה מונטנה: הסרט" ו"חוף מהסרטים".
בוסטוויק זכה להערכה רבה בשנות ה-90 בזכות משחקו בקומדיית המצבים "ספין סיטי" בתפקיד ראש עיריית ניו יורק רנדל וינסטון, בוסטוויק זכה על תפקיד זה בפרס גלובוס הזהב לשחקן המשנה הטוב ביותר בסדרת טלוויזיה.
מאז השתתף בוסטוויק בסדרות "חוק וסדר: מדור מיוחד" בתפקיד הפרקליט אוליבר גייטס ו"קוגר טאון" בתפקיד איש העסקים רוג'ר פרנק.
בוסטוויק התחתן בשנת 1987 עם השחקנית סטייסי נלקין והתגרש ממנה בשנת 1991. בשנת 1994 נישא לאשתו השנייה השחקנית שרי ג'נסן, מנישואיו השניים נולדו לו שני ילדים.
על כלבים וגנבים 2: הרפתקאות פאטץ' בלונדון (2003)
צ'אסנט: גיבור סנטרל פארק (2004)
סיפורי ליל כל הקדושים (2015)
אמריקן פאי: הבנות שולטות (2020)
אני אכבוש את מנהטן (1987) - מיני-סדרה
בארי היא העיר החמישית בגודלה בוויילס.
בארי שוכנת לאורך החוף הצפוני של תעלת בריסטול, פחות מ-11 ק"מ מדרום-מערב לקארדיף, בירת ויילס.
בארי היא אתר נופש חופי שהאטרקציות התיירותיות שבה כוללות כמה חופי רחצה ואת פארק השעשועים של האי בארי.
העיר הייתה בעבר כפר קטן ובהמשך סופחו אליה הכפרים הגדולים יותר שבשכנותה, קדוקסטון והאי בארי.
מאז שנות השמונים של המאה ה-20 העיר גדלה משמעותית, במיוחד הרציפים שבה, שב-1913 היו נמל הפחם הגדול בעולם.
הסברה היא שהמקום נקרא על שמו של הקדוש בארוק (Baruc).
הסבר נוסף הוא ששם העיר לקוח מהמילה בשפה הוולשית Bar, שמשמעותה הוא "גבעה" או "עליה".
לפיכך, השם Y Barri משמעותו "הגבעות".
לנוכח הטופוגרפיה של בארי, זהו הסבר מתקבל על הדעת.
האזכור הראשון לקריאת שם המקום על שם הקדוש בארוק מצוי בכתבי ההיסטוריון בן המאה ה-12, ג'רלד מוויילס , שהיה בן המקום ותיאר אותו באופן הבא: "לא רחוק מקארדיף שוכן אי קטן מול חופי הים השביעי שהמקומיים קוראים לו בארי.
המקום קרוי על שמו של הקדוש בארוק, שהתגורר כאן".
אחד הפירושים לאזכור זה הוא שג'רלד שאף לייחס את מקום הולדתו לקדוש ידוע.
באזור בו שוכנת בארי ידוע על פעילות אנושית עוד מתקופות קדומות יותר.
מיקרוליתים מהתקופה המזוליתית נמצאו באי בארי וכלי אבן מהתקופה הנאוליתית נתגלו בכפר סנט אנדרוס מיג'ור הסמוך.
כדי אפר מתקופת הברונזה נתגלו בחפירות ברוגם באי בארי ושניים נוספים נתגלו ברוגם בקולד קנפ פוינט.
בקרבת בארי נחשפה מצודת חוף מגודרת מתקופת הברזל וקיימת עדות לקיומה של חווה מתקופת הברזל שהתגלתה במהלך בנייתו של הקולג' של בארי.
ב-תקופה הרומית פעלו חוות חקלאיות במקום בו ניצבת כיום מצודת בארי כן נתגלה בית קברות עם ארונות קבורה מעופרת מעוטרים בצדפות.
הן בבנייתה של הקפלה של הקדוש בארוק והן בבנייתה של כנסיית סנט ניקולס, נעשה שימוש משני של רכיבים אדריכליים מהתקופה הרומית ובכפר ללנדאו התגלתה וילה כפרית רומית.
ב-1980 בוצעו בגלין אי מור חפירות של בניין רומי שכלל 22 חדרים ומרתפים הסדורים סביב חצר מרכזית ומקובל לחשוב שזהו מבנה מהמאה השלישית לספירה הקשור לפעילות ימית, ככל הנראה מחסן.
הויקינגים ביצעו פלישות באזור והאי בארי היה ידוע כבסיס פלישה ב-1087. בשמותיהם של האיים פלט הולם וסטיפ הולם, השוכנים בתעלת בריסטול, מצויה המילה הולם (Holm) הלקוחה מהמילה הסקנדינבית לאי השוכן על שפך נהר.
בחפירות באתר בגלין אי מור נחשפו נחשף אתר שהיה בשימוש במאות השישית והשביעית ובין השנים 830 – 950.
מאפיין הנוף העיקרי בבארי של ימי הביניים היה האי בתעלת בריסטול שהופרד על ידי הגאות והשפל של שפך הנהר.
אי זה מתואר בספרו של ג'רלד מוויילס, "מסע בוויילס" (Itinerarium Cambriae) מ-1191. ג'רלד מציין ששם הכפר בארי לקוח משמו של הקדוש ששרידיו טמונים בקפלה שבאי.
האי היה בבעלות משפחת האצולה המקומית והאחוזות המקומיות לקחו את שמן משמה של משפחת דה בארי שמוצאה מהאי.
בעקבות הכיבוש הנורמני של אנגליה, חולק האזור למנורים ואזור בארי פוצל לשתי נחלות, פנמרק ודינאס פוויס.
פנמרק פוצלה לנחלות של פנמרק המערבית ושל בארי.
דינאס פוויס פוצלה לקדוקסטון ואיכלולאי.
הנחלה של בארי הוענקה על ידי משפחת אומפרוויל למשפחת בארי שישבה במצודת בארי, הניצבת במקום גבוה המשקיף על תעלת בריסטול, אתר שהיה מיושב בתקופה הרומית.
המצודה הייתה בית אחוזה מבוצר קטן, שנבנה במקום סוללות עפר קדומות.
בסוף המאה ה-13 היו במצודה שני מבני אבן באגפים המזרחיים והמערביים של החצר שלה.
בראשית המאה ה-14 חוזקה המצודה על ידי תוספת של אולם גדול ושל בית שער בצדה הדרומי של חצר המצודה.
כל המרכיבים הללו שרדו עד ימינו.
בתקופה זו התפתחה בארי להיות כפר עם נמל ועם כנסייה וטחנת מים משלה, אך במהלך המאה ה-14 נכחד חלק ניכר מאוכלוסייתה עקב המוות השחור עקב תוצאות המרד של אווין גלינדור (Owain Glyndŵr).
כ-300 שנה חלפו עד שגודל אוכלוסיית היישוב חזרה לקדמותה וכדי שהוא יוגדר שוב ככפר, שבמהותו היה אזור מיושב בדלילות ובו כמה חוות פזורות ורוב אדמתו היה אדמת ביצה שדרכה זרם נהר קטן.
ב-1622 המבנה הכללי של חלקות האדמה המגודרות סביב לבארי היה כפי שנותר עד להתפתחותה של העיר המודרנית.
על פי רשימות מס הרכוש מ-1637 היו בכפר 13 בתים.
ב-1871 היו בבארי 21 בתים ואוכלוסייתה מנתה 100 תושבים.
משפחת רומילי בעלת האחוזות הייתה מעורבת בבניית הכפר אך היישוב נותר עדיין קהילה חקלאית ברובה.
גידולו המשמעותי של היישוב החל כאשר הוא התפתח לנמל פחם בשנות השמונים של המאה ה-19. הסחר בפחם התפתח בקצב מהיר והמתקנים בקארדיף לא היו כבר מתאימים להיקף הפעילות.
קבוצה של בעלי מכרות פחם הקימה את חברת הרכבת של בארי והחליטה לבנות רציפים במקום.
העבודות החלו ב-1884 והרציף הראשון נפתח ב-1889, כשאחריו נפתחו עוד שני רציפים ונבנו מתקני נמל רחבים.
מסילת הרכבת הובילה פחם מהעמקים שבדרום וייס אל הרציפים שהיקף תנועת הפחם בהם עלתה ממיליון טונות פחם בשנה הראשונה לפעילותם למעל תשעה מיליון טונות ב-1903. תנועת האניות בנמל הייתה עמוסה הוקמו בו מספנה, מחסני קירור, טחנות קמח ובית חרושת לקרח.
ב-1913 היה נמל בארי נמל ייצוא הפחם הגדול בעולם.
מעבר לרציפים השתרעו בתי בארי, אשר יחד עם קדוקסטון, יצרו עיר נרחבת.
מסילת הברזל שהייתה בעלת חשיבות בהתפתחותם של הרציפים תרמה גם להתפתחותו של האי בארי כאתר נופש פופולרי.
ב-1932 נחנך אולם הזיכרון של בארי להנצחת המקומיים שנפלו במלחמת העולם הראשונה.
בעקבות המעבר לשימוש בדיזל ובהנעה חשמלית ברשת הרכבות של בריטניה, הפכו הרציפים של בארי לשטח אחסון לקטרי קיטור שממתינים לגריטה.
דאי וודהאם, בעלי משטחי הגרוטאות הללו אפשר לארגוני שימור רכבות לקנות בחזרה 200 מתוך 300 הקטרים לצורך שימור לדורות באים, למרות שבמהלך שנות האחסון של הקטרים במקום הם ניזוקו עקב מקרים של ונדליזם או של ציידי מזכרות.
במהלך תור הזהב התעשייתי שלה טבעו מספר רב של ספינות מול חופי בארי.
כיום מונה אוכלוסיית בארי כ-50,000 תושבים.
היא המרכז המנהלי של עמק גלמורגן והיא ביתה של קבוצת הכדורגל בארי טאון.
למרות שהנמל בארי עדיין פעיל, העיר משמשת יותר כמרכז תעשייתי וכמרכז שירותים לעמק שמסביבה.
שטחי הרציפים ואזורי תעשייה סמוכים יוצרים את מרכז התעסוקה הגדול בעיר.
הרציפים, שהגישה אליהם שופרה עם פתיחת הכביש המקשר אליהם ב-1981, מקושרים כעת ישירות לכביש M4. ברציפים יכולים לעגון ספינות בהדחק של עד 23,000 טונות.
באמצעות שטחי האחסון הפתוחים והמחסנים שבהם, ובאמצעות המנופים הגדולים, הרציפים מסוגלים לטפל במטענים בתפזורת.
שתי נקודות עגינה משמשות את קווי הספנות לאירלנד ולמערב אפריקה.
מתקני נמל אלה ומתקנים נוספים הרחיבו את מגוון פעילויות הספנות במקום בשנים האחרונות.
העיר בארי ידועה בשורשי מעמד העובדים שבה ומועצת העיר שבה נשלטת על ידי מפלגת הלייבור.
רוב החברות התעשייתיות שפועלות בבארי מרוכזות באזור הרציפים.
הגדולים שבהם הם תשלובות הכימיקלים כמו קאבוט ודאו קורנינג שהשלימו לאחרונה את פיתוח הקמתו של המפעל הגדול באירופה לייצור סיליקון.
מעסיקים גדולים נוספים בבארי הם חברת הבנייה ג'וסון, חברת הקמח והלחם הוביס והחברה Associated British Ports שמאז 1982 מנהלת את הרציפים.
בארי ג'נקינס הוא במאי ותסריטאי קולנוע אמריקאי.
הוא מוכר בזכות סרטיו "תרופה למלנכוליה" ו-"אור ירח"; על השני הוא לשבחים רבים, כולל זכייה בפרס אוסקר לסרט הטוב ביותר, פרס אוסקר לתסריט המעובד הטוב ביותר, ופרס גלובוס הזהב לסרט הדרמה הטוב ביותר.
ג'נקינס נולד בשנת 1979 במיאמי, פלורידה.
הוא צעיר בעשור משלושת אחיו, אשר לכל אחד מהם יש אבא ביולוגי שונה.
אביו הביולוגי של ג'נקינס סירב להכיר בו וטען כי הוא אינו בנו הביולוגי.
אביו נפטר כאשר ג'נקינס היה בן 12. הוא גודל על ידי אישה בשם מינרווה, שטיפלה בו ובאמו.
בתיכון שיחק בנבחרת הפוטבול של בית הספר.
לאחר מכן, המשיך ג'נקינס ללימודי קולנוע באוניברסיטת מדינת פלורידה בטאלאהאסי.
סרט הביכורים של ג'נקינס היה "תרופה למלנכוליה", סרט עצמאי דל תקציב, שיצא לאקרנים בשנת 2008 בכיכובם של ויאט סנאק וטרייסי האגינס.
הסרט קיבל תשבחות מצד המבקרים.
לאחר הצלחת הסרט, ג'נקינס כתב תסריט העוסק בזמר סטיבי וונדר ומסע בזמן לחברת הפקות, פוקוס פיצ'רס, ועיבוד קולנועי לרומן "סיפורו של רחוב ביל" מאת ג'יימס בולדווין.
אולם, שני התסריטים לא הגיעו לכדי הפקה.
מאוחר יותר הוא החל לעבוד כנגר אולם בהמשך ייסד חברת פרסום בשם "Strike Anywhere".
בשנת 2011 הוא כתב וביים את סרט המדע-בדיוני הקצר "הגירה מחדש", העוסק בתהליך גֶ'נְטְרִיפִיקַצְיָה.
בהמשך, הוא הועסק כתסריטאי על ידי חברת הכבלים HBO בסדרה "הנותרים".
בשנת 2016, שמונה שנים לאחר סרט הביכורים שלו, יצא לאקרנים הסרט "אור ירח" אותו ג'נקינס כתב וביים.
הסרט צולם בעיר הולדתו של ג'נקינס, מיאמי.
הקרנת הבכורה של הסרט הייתה בפסטיבל טלוריד, והוא זכה לביקורות חיוביות.
הסרט זכה בפרס גלובוס הזהב לסרט הדרמה הטוב ביותר ובפרס אוסקר לסרט הטוב ביותר, בנוסף לשבע מועמדויות נוספות לפרסי אוסקר.
ג'נקינס עצמו זכה בפרס הבמאי והתסריט המעובד הטוב ביותר.
בספטמבר 2020 פורסם שג'נקינס יביים את סרט ההמשך לסרט הלייב-אקשן של מלך האריות מ-2019, אשר יעסוק בדמותו של מופאסה.
+שנהסרטהערות2008תרופה למלנכוליהבמאי ותסריטאי2016אור ירחבמאי ותסריטאי2017אנשים לבנים יקריםסדרת טלוויזיה, במאי פרק 52018סיפורו של רחוב בילבמאי, תסריטאי ומפיק2020Charm City Kingsתסריטאי2021מחתרת המסילהסדרת טלוויזיה, מפיק בפועל2024האש שבפנים (אנ')תסריטאי ומפיקמופאסה: מלך האריותבמאי2025סורי, בייבי (אנ')מפיק
בארי ג'קסון היה שחקן קולנוע וטלוויזיה אנגלי.
ג'קסון נולד בברמינגהאם ב-29 במרץ 1938. בקולנוע שיחק בסרטים "בתו של ריאן", "בארי לינדון", "אלופי ההפלות", "The Raging Moon", "מיסטר לאב" וב"ווימבלדון - אהבה בלבן".
בסדרה "דוקטור הו" הופיע ג'קסון בסדרה המקורית בסיפור "The Romans" ובפרק "Mission to the Unknown".
ג'קסון גילם את "דראקס" חבר ללימודים של הדוקטור הרביעי בסיפור "The Armageddon Factor".
ג'קסון נפטר בלונדון ב-5 בדצמבר 2013, בגיל 75.
בארי בריש הוא פיזיקאי יהודי אמריקאי, פרופסור אמריטוס לפיזיקה במכון הטכנולוגי של קליפורניה (CALTECH), חוקר גלי כבידה ואחד משלושת זוכי פרס נובל לפיזיקה ל-2017.
בריש נולד לזוג יהודי, הרולד ולי (לבית שיימס) בריש, באומהה, נברסקה.
יש לו אח אחד צעיר יותר.
הוריו, גם הם ילידי ארצות הברית (הרולד באיווה, ולי במיזורי), אך הוריהם, היימן ואסתר בריש ומקס ובלה שיימס היגרו לארצות הברית בראשית המאה העשרים, מבלארוס ומפולין (אז חלק מהאימפריה הרוסית).
אמו של בריש, לי הרייט שיימס, הייתה תלמידה מבריקה בשעתה וקיבלה בגיל 15 בערך, מלגת לימודים לאוניברסיטת נברסקה.
אביה מנע ממנה את מימוש המלגה משום שבשנות השלושים לא היו הלימודים באוניברסיטה דבר מקובל אצל נשים, ועוד צעירות כל כך.
בתגובה, היא ברחה מהבית ונישאה לאביו של בריש.
בריש נולד כשאמו הייתה בת 16 בלבד והאם הייתה בהמשך לכוח המניע מאחורי תאוותו של בנה ללימודים.
ב-1945, כשהיה בריש בן תשע עברה משפחתו מאומהה ללוס אנג'לס ושם הוא גדל וסיים בית ספר תיכון.
למד באוניברסיטת קליפורניה בברקלי וסיים תואר ראשון בפיזיקה ב-1957 ודוקטורט ב-1962. לקראת סיום הדוקטורט נישא לסמואן (רוברטס) בריש, שהייתה אף היא, אותה עת, סטודנטית בברקלי ובהמשך נולדו לזוג שני ילדים.
בריש נשאר בברקלי עוד שנה, לפוסט דוקטורט ולסיום לימודיה של אשתו וב-1963 התקבל כחוקר ב"קלטק".
במשך שלוש שנים היה עמית מחקר בקלטק ואז התקבל ב-1966 כפרופסור עוזר (Assistant Professor), ב-1969 כפרופסור חבר (Associate Professor) וב-1972 כפרופסור מן המניין לפיזיקה (Professor of Physics).
בריש עוסק מתחילת דרכו במחקר, בפיזיקת חלקיקים, הקרויה לעיתים גם "פיזיקה של אנרגיות גבוהות".
את הניסויים הראשונים שלו בתחום הוא ביצע בפרמילאב.
בראשית שנות השמונים עמד בראש MACRO - Monopole, Astrophysics and Cosmic Ray Observatory, מחקר בינלאומי ענק שבוצע במעמקיה של מערה באיטליה ונועד לגילוי חלקיקים בעלי קוטב מגנטי אחד - מונופול מגנטי.
נכון ל-2017 חלקיקים כאלה טרם התגלו, אף שהתאוריה מנבאת שהם אכן קיימים.
אל צוות המחקר LIGO, שבגינו קיבל את פרס נובל הצטרף בריש ב-1994, כשנתיים לאחר שהוקם.
LIGO או Laser Interferometer Gravitational-Wave Observatory הוא ניסוי שהחלו בו שני שותפיו של בריש לפרס נובל, ריינר וייס וקיפ תורן, ב-1992 ובריש הפך ב-1997, שלוש שנים אחרי הצטרפותו, למוביל הניסוי.
כשנה וחצי אחרי הגילוי זכו בריש, וייס ותורן בפרס נובל.
פרס נובל לפיזיקה לשנת 2017.
מדליית הנרי דרייפר לשנת 2017.
פרס אנריקו פרמי (Enrico Fermi Prize) מטעם האגודה האיטלקית לפיזיקה (Società Italiana di Fisica) לשנת 2016.
פרס כושר ההמצאה האמריקאי (American Ingenuity Award) מטעם מגזין הסמית'סוניאן לשנת 2016.
חבר האקדמיה האמריקאית לאמנויות ולמדעים (American Academy of Arts and Sciences - AAAS) החל מ-2005.
חבר ויועץ במועצה הלאומית האמריקאית למדע (National Science Board - NSB) בשנים 2003–2011.
חבר האקדמיה הלאומית למדעים (ארצות הברית) (National Academy of Science - NAS).
חבר האגודה הפיזיקלית האמריקאית (American Physical Society - APS).
פרס קלופסטג (מטעם אגודת המורים האמריקאית - American Association of Teachers - AAPT) לשנת 2002.
דוקטור לשם כבוד באוניברסיטת בולוניה (2006), אוניברסיטת פלורידה (2007) ואוניברסיטת גלאזגו (2013)
סר בארי אלן קרומפטון גיב הוא זמר, יוצר, כותב ומלחין בריטי.
בארי מוכר כסולן של להקת בי ג'יז.
גיב נולד באנגליה, והיו לו שלושה אחים ואחות.
בשנותיו המוקדמות עבר לגור באוסטרליה לשנים אחדות.
לאחר שחזר לאנגליה, הוציא ביחד עם אחיו רובין גיב, ומוריס גיב את תקליט הבכורה שלהם בשנת 1967, אשר החל את הקריירה המוזיקלית שלהם בלהקת הבי ג'יז.
להקת הבי ג'יז נחשבה ללהקה פופולרית ביותר בסוף שנות ה-70. בארי היה לסולן הלהקה אשר ביצע את רוב השירים והסולואים, ואחיו אשר ביצעו לרוב את קולות הרקע והפזמונים.
הלהקה דורגה במקום ה-12 במגזין הרוק "רולינג סטון" בדירוג הלהקות הטובות בעולם.
הלהקה מכרה למעלה מ-200 מיליון עותקים והיא נחשבת לאחת הלהקות המשפיעות ביותר בכל הזמנים.
גיב נשוי למיס אדינבורג לשעבר לינדה גריי משנת 1970. לזוג חמישה ילדים ושבעה נכדים.
בנו הבכור סטיבן (1973) הוא גיטריסט, מנגן בעיקר הארד רוק.
בינואר שנת 2003 נפטר אחיו מוריס גיב באופן פתאומי, כתוצאה מדום לב בגיל 53. בארי ואחיו רובין המשיכו להופיע בנפרד, ורק כעבור שלוש שנים שבו להופיע יחד.
הלהקה התפרקה לצמיתות כאשר רובין גיב נפטר כתוצאה ממחלת הסרטן בגיל 62, מה שהותיר את בארי כשריד האחרון מבין האחים, שכן גם אחיו אנדי גיב נפטר ב-1988 בגיל 30, כתוצאה ממנת יתר של סמים.
גם לאחר מותם של רובין ומוריס, ממשיכים שירי הלהקה להשפיע על המוזיקה העולמית.
בשנת 2002 קיבל גיב תואר מפקד במסדר האימפריה הבריטית (CBE), על תרומתו לענפי המוזיקה והבידור.
בשנת 2004 קיבל תואר דוקטור לשם כבוד מהאוניברסיטה למוזיקה במנצ'סטר.
בשנת 2018 קיבל תואר אבירות על תרומתו לתחום המוזיקה והצדקה.
בארי היא סדרת טלוויזיה אמריקאית מסוגת הקומדיה השחורה שנוצרה על ידי ביל היידר ואלק ברג.
היידר מככב בסדרה בתפקיד הראשי.
הסדרה עלתה לראשונה לשידור ב-25 במרץ 2018 ברשת HBO.
הסדרה חודשה לעונה רביעית ואחרונה בששודרה עד ל־28 במאי 2023.
בישראל, הסדרה שודרה ב-yes, ב-HOT, ובסלקום tv.
בארי ברקמן (ביל היידר) הוא נחת אמריקאי לשעבר, הלוקה בהלם קרב ועובד כמתנקש.
הוא מתגורר ב, בודד ולא מרוצה מחייו, כשהקשר היחיד שלו הוא עם מפעילו וחברו הטוב של אביו, מונרו פיוקס (סטיבן רוט).
פיוקס נותן לבארי משימה חדשה ובחוסר רצון, בארי מגיע ללוס אנג'לס על מנת להתנקש בחיי המאהב של אשת ראש המאפיה הצ'צ'נית, גורן פזאר.
בארי עוקב אחרי המטרה לתוך שיעור של בית ספר למשחק ומוצא את עצמו משתתף בשיעור בטעות, וחש לראשונה מזה שנים ערך עצמי.
הוא מִתְיַדֵּד עם קבוצת סטודנטים השואפים להצליח בלוס אנג'לס ועם סאלי ריד (שרה גולדברג) בפרט, שחקנית להוטה ואנוכית אך חסרת ביטחון.
בהשראתם בארי מצטרף לבית הספר למשחק של ג'ין קוזינו - שחקן כושל שעבר זמנו אך נערץ על תלמידיו - וזאת למורת רוחם של פיוקס ושל המאפיה הצ'צ'נית.
נוהו האנק (אנתוני קריגן), יד ימינו החביב של פזאר, מתלווה למתנקש שנשלח להיפטר גם מהמטרה וגם מבארי, אולם מביא בטעות מצלמת מעקב למשימה.
בארי מצליח לברוח לאחר שהוא מקדים להרוג את המתנקש הצ'צ'ני, אולם נקלט במטושטש בעדשת המצלמה שמגיעה לידי המשטרה שמגיעה למקום.
הצ'צ'נים לוכדים את בארי ואת פיוקס.
פזאר דורש מבארי, שרוצה לצאת מעסקי ההתנקשות, לחסל חבר במאפיה הבוליביאנית כדי לכפר על המתנקש הצ'צ'ני המוצלח שחיסל.
אם לא יסכים, יהרגו את פיוקס.
בארי מסכים ובמקביל ממשיך לקחת את שיעורי המשחק.
פיוקס משכנע את פזאר לחוס על חייו.
הוא מתמרן אותו בכך שהוא משכנע אותו שהצעד הנכון הבא יהיה לשלוח את בארי לפשוט על מלאי נשק וכסף של המאפיה הבוליביאנית.
בארי סבור שהמשימה מסוכנת מדי ומסרב.
הוא מחדש את הקשר עם חבר ותיק מהצבא, כריס, ומזמין אותו למסיבה שעורכת אחת מהסטודנטיות למשחק.
לכריס מתלווים שני יוצאי צבא נוספים.
אחד מהחיילים לשעבר, טיילור, מוצא את המידע שפיוקס נתן לו בנוגע למלאי הבוליביאני.
הוא דורש להצטרף למשימה ובלית ברירה, בארי והוא פושטים על המחסן יחד.
בארי לא מסוגל להיפטר ממנו בסוף המשימה כפי שהורה לו פיוקס, בשל היותו חייל לשעבר כמוהו, ומציע שמעתה טיילור יעבוד כמתנקש עבור פיוקס.
השניים מסרבים ופיוקס נותן לבארי משימת התנקשות בראש המאפיה הבוליביאנית, כריסטובל, ודורש שייפטר גם מטיילור.
המשטרה מקשרת בין שיעור המשחק לבין המאפיה הצ'צ'נית ובארי אומר לטיילור שיבצע את המשימה בעצמו.
טיילור מפתיע את בארי באתר ההתנקשות יחד עם כריס וחייל נוסף.
הוא חושף אותם בפני הבוליביאנים שיורים מטח כדורים על המכונית.
כריס ובארי שורדים ומצליחים לברוח, אך בארי נאלץ לחסל את כריס שרצה להסגיר את עצמו ולחשוף אותם.
אכול רגשות אשם על הרג חברו שהשאיר אחריו אישה וילד, בארי מפגין תצוגת משחק אמוציונלית בערב מחזות שייקספיר של כיתת המשחק.
הופעתו המרשימה נותנת לסאלי את הדחיפה לה הייתה זקוקה והיא מצליחה להרשים סוכן שבא לראות אותה מופיעה.
בארי לוקח את הכסף שמגיע לו מפיוקס, מזהיר אותו שלא יעבוד בשבילו יותר ומתכנן להיעלם.
פזאר מתכנן להרוג את פיוקס על כך שהסית אותו נגד כריסטובל, שהתברר כאיש נעים הליכות, וסכסך בין הצ'צ'נים לבוליביאנים.
נוהו האנק מזהיר את בארי, בו הוא רואה חבר, שפזאר מתכנן להרוג גם אותו.
במקום לברוח, בארי מציל את פיוקס על ידי חיסול כל הצ'צ'נים מלבד נוהו האנק, ומכריח את פיוקס לעזוב את לוס אנג'לס.
נוהו האנק יורש את פזאר כמנהיג המאפיה הצ'צ'נית והוא וכריסטובל פותחים דף חדש, כששני הארגונים מתחילים לעבוד יחד.
סאלי משכנעת את בארי להמשיך בשיעורי המשחק והשניים הופכים לזוג.
כמה שבועות לאחר מכן הם מתארחים בבקתה של מורם למשחק, יחד איתו ועם בת זוגו, ג'אניס מוס - השוטרת שחקרה את חיסולי המאפיה וחיפשה ללא יודעין את בארי.
קוזינו מצטט באוזניה דברים שאמר לו בארי ולמעשה היו וידוי על כך שהוא עובד כרוצח שכיר, וקוזינו חשב שהיו אלתור.
השוטרת מבינה שבארי הוא האיש שעומד בלב הפרשה ואף מזהה אותו בתמונה המטושטשת ממצלמת המעקב.
בארי פוגש אותה ביער מחוץ לבקתה ובלב כבד יורה בה לפני שהיא מספיקה להביא אותו למעצר.
קוזינו שבור מצער על היעלמותה של ג'אניס ורוצה לסגור את כיתת המשחק.
בארי, בניסיון נואש למנוע זאת, משתף אותו ואת הכיתה ברגע קשה משלו - הפעם הראשונה שלקח חיי אדם.
הוא לא מספר להם שלמעשה היה מאושר באותו רגע, כשחבריו במוצב הריעו לו על כישורי הצליפה שהפגין, וקוזינו משתכנע להמשיך ללמד את הכיתה.
בהשראת סיפורו של בארי, הוא מחליט שהכיתה תמחיז למופע הבא טראומות אישיות מעברם.
לשותפות בין נוהו האנק לבין כריסטובל נכנסת אסתר, ראש המאפיה הבורמזית, שנוהו האנק מרגיש שמאיימת על מעמדו.
כשמשפחתו דורש שימצא ויחסל את מי שהרג את פזאר, הוא משקר שהייתה זאת אסתר כדי להגן על בארי.
הוא דורש מבארי לחסל את אסתר כהכרת טובה על כך שהזהיר אותו בעונה הקודמת.
בארי לא מצליח להביא את עצמו לעשות זאת ומשהוא חוזר הביתה, פיוקס שחזר ללוס אנג'לס מחכה לו.
פיוקס נעצר כששהה באוהיו ואותר על ידי לואוץ', שותפה של הבלשית מוס שבארי הרג.
הוא מקשר בין השניים ומזהה אף הוא את בארי בתמונה המטושטשת, וסוחט את פיוקס להוציא מבארי הודאה תוך שהוא לובש מכשירי ציטוט.
בארי מגרש את פיוקס מבלי ליפול בפח.
נוהו האנק מנסה לחסל את בארי מכיוון שלא מילא את הבטחתו להרוג את אסתר, אולם המתנקש מפספס.
בארי מציע לנוהו האנק חלופה שהאחרון מקבל: בארי ייאמן את המתנקשים הצ'צ'נים בשביל נוהו האנק, ובתמורה יוכל לשים את חיי הפשע מאחוריו.
במקביל לאימוני הצ'צ'נים, הכיתה עובדת על סיפור הטראומות האישיות שלהם.
סאלי מחליטה לספר את הסיפור אודות בעלה לשעבר שהתעלל בה, ובעידודו של בארי, מסכימה לספר את הסיפור האמיתי שמציג אותה באור חלש.
בארי חושב לספר את הסיפור של התקרית שבגינה שוחרר מהצבא: בהתקף זעם על פגיעה בחברו באפגניסטן, הוא הורג אזרח חף מפשע במקום את האיש שירה בחברו.
הוא נפתח בפני קוזינו, שממליץ לו שלא לספר את הסיפור בפני הכיתה אך מבטיח לו שאנשים יכולים להשתנות.
בארי פוגש שוב בפיוקס ומספר לו בהתלהבות שקוזינו לא שפט אותו על עברו, אך למרות שפיוקס מנסה להזהירו, הוא מועד בלשונו ומתוודה על רצח ג'אניס מוס.
לואוץ' שומע את הווידוי דרך מכשירי הציטוט וסוחט את בארי באמצעותו: הוא יהרוג את רוני, החבר החדש של גרושתו בה הוא עדיין מאוהב, ובתמורה הוא יטייח את הפשעים של בארי.
בארי מנסה להציל את רוני במקום לחסלו, אולם השניים נכנסים לקרב מכות בביתו של רוני במהלכו בארי פוצע את רוני אנושות.
בתו של רוני בדיוק חוזרת הביתה ומוצאת את בארי.
היא אשפית אמנויות לחימה מחוננת והיא מצליחה לפצוע את בארי ולברוח.
פיוקס אוסף את בארי ומתעקש שיהרוג את הילדה, אולם כשהם מוצאים אותה היא משיבה מלחמה ומצליחה לברוח בשנית.
השניים נוסעים לסופרמרקט על מנת לקנות אספקה, שם בארי פוגש את רוני שעדיין בחיים.
רוני תוקף שוב את בארי, אולם לואוץ' מגיע למקום והוא ורוני הורגים זה את זה, מה שנותן לבארי הזדמנות לחמוק.
בארי אומר לפיוקס בזעם שהוא סיים איתו וחוזר לשיעורי המשחק.
פיוקס הפגוע והזועם נוסע ליער שבו הרג בארי את ג'אניס מוס ומוצא את גופתה.
בארי מבקש מקוזינו לוותר על סצנה משלו למופע הטראומות האישיות, כדי שיוכל לעזור לסאלי חסרת הביטחון לספר את הסיפור שלה על הצד הטוב ביותר.
קוזינו ממליץ לבארי להתחבר לרגש הטראומה שלו במסגרת הסיפור של סאלי.
במהלך חזרה בפני הכיתה, בארי נזכר בתקרית באפגניסטן וברצח ג'אניס מוס, והוא וסאלי מצליחים לתת הופעה מרשימה.
בארי מסיים לאמן את הצ'צ'נים, אולם הם נתפסים כשהם עומדים לצאת לחסל את חברי המאפיה הבורמזית.
בינתיים, פיוקס יוצר קשר עם קוזינו ומוביל אותו לגופתה של אהובתו, ג'אניס, לוחש משהו באוזנו ונמלט לפני שבארי מגיע למקום, לאחר שגילה את תוכניתו של פיוקס.
בארי שותל על גופתה סיכה צ'צ'נית שגורמת למשטרה להאמין שהיא חוסלה בידי המאפיה הצ'צ'נית על רקע חקירתה, והוא וקוזינו משוחררים.
הוא חוזר למופע, בו סאלי מקבלת רגליים קרות על הבמה ברגע האחרון ומשנה את גרסת הסיפור, על מנת להציג את עצמה באור חזק לקהל הגדול.
בארי נשבע להרוג את פיוקס כשימצא אותו.
פיוקס נוסע למטה המאפיה הצ'צ'נית, הבוליביאנית והבורמזית ומנסה להשכין שלום בין השלוש על מנת לקבל מקלט והגנה מפני בארי.
נוהו האנק מסמס לבארי שפיוקס נמצא במטה.
בארי, מסנוור מזעם, מגיע למקום וטובח ביושביו ללא הבחנה, כולל בחברי המאפיה הצ'צ'נית שראו בו חברם, בניסיונו להגיע לפיוקס.
נוהו האנק שורד לאחר שהוא מתחבא ופיוקס מצליח להימלט.
בינתיים קוזינו, שהתאושש מההלם שבמציאת גופתה של ג'אניס, נזכר במה שלחש לו פיוקס: "בארי ברקמן עשה את זה."
בארי מתחיל שוב לרצוח בזמן שסאלי עסוקה בצילומי הסדרה החדשה שלה "ג'ופלין" ומתעללת בחברה לספסל הלימודים לשעבר נטלי, שמשמשת כעת כעוזרת שלה.
עמיתו לשעבר של לואץ', דאן, מוביל כעת את החקירה של רצח ג'ניס.
הוא חוקר את האנק בגלל סיכה בשפה הרוסית, שנמצאת במקום הרצח של ג'אניס, שהאנק נתן לבארי במתנה.
האנק מחפה על בארי בכך שהאשים את פיוקס בהיותו רוצח בעל שם הקוד "העורב".
ג'ין מתכנן להרוג את בארי זמן קצר לאחר מכן, אך בארי נועל אותו במקום זאת בתא המטען של מכוניתו.
בארי לומד שלג'ין יש מוניטין רע בתעשיית הקולנוע עקב התנהלות בעייתית בעבר ומשיג לו תפקיד בסדרה בתמורה להכרת תודה, מה שגרם לג'ין לנתק איתו קשר.
לאחר מכן בארי מקבל משימה מהאנק, שיוצא כעת עם כריסטובל, מנהיג המאפיה הבוליביאנית.
בארי הורג את חמו של כריסטובל, פרננדו, שהוא גם בוס פשע ורוצה לחסל את כל אנשי המאפיה הצ'צ'נית.
לאחר שסיים את העבודה, בארי הופך את ג'ין למבוקש בעסקי הסרטים, לאחר מכן, סאלי זורקת אותו, מאחר שהיה לו התקף כעס אלים כלפיה כמה ימים קודם לכן.
הסדרה של סאלי, "ג'ופלין" מבוטלת לאחר פרק אחד בלבד עקב דירוג צופים נמוך, מה שמכניס את סאלי למשבר עמוק, בעוד כריסטובל נחטף על ידי אשתו אלנה לבוליביה ופיוקס, שמאז הסתתר, יוצר קשרים עם כמה מקרובי משפחתו של הקורבנות של בארי.
מזימתו של פיוקס גורמת לכך שבארי נרדף על ידי אופנוענים חמושים ובהמשך כמעט מת מהרעלה.
סאלי מקבלת עבודה חדשה כתסריטאית בשירות הסטרימינג שלה, אך עד מהרה מפוטרת לאחר שהטיחה עלבונות בוולגריות בנטלי (כמעט אותו אופן של צעקות שבארי צעק עליה ושבעטיין עזבה אותו.
כעת נטלי היא השואוראנר של סדרה חדשה לאחר שגנבה לסאלי את הרעיון.
נטלי צילמה את הצעקות של סאלי כלפיה וסאלי מנודה.
בינתיים, לבארי אין מושג שאלברט, שהיה איתו באפגניסטין, בעצם עדיין בחיים, עובד עבור ה-FBI וחושד בו כאחראי למותה של ג'ניס.
לאחר שבארי משתחרר מבית החולים, הוא וסאלי מותקפים בדירתו על ידי אחד מרוכבי האופנוע, שאותו סאלי הורגת מתוך הגנה עצמית לפני שהיא עולה על מטוס לג'ופלין.
פיוקס נכלא על הרציחות, בעוד האנק משחרר את כריסטובל בבוליביה ובארי נעצר בסופו של דבר הודות לאביה של ג'ניס, ג'ים.
בארי ופיוקס נמצאים באותו כלא, בעוד כריסטובל והאנק נוהו בונים יחד עסק לייבוא חול לבנייה.
ג'ין מדבר עם העיתונאי לון אוניל ומספר לו את סיפורו על בארי ועל ג'ניס למרות הבטחה לאביה, ג'ים.
לאחר שבארי זוכה לביקור מסאלי בכלא, הוא מחליט למסור לאף-בי-איי מידע על מעסיקיו לשעבר, וזו הסיבה שהאנק נוהו רוצה להרוג אותו.
עם זאת, המתנקשים ששכר אינם מצליחים, אלא הורגים בטעות את אנשי הכלא וחוקרים של הFBI.
בארי גונב נשק מאחד הם ובורח.
בינתיים, ג'ים משתמש בעינויים פסיכולוגיים כדי להשתיק את העיתונאי, בעוד סאלי מוצאת קריירה חדשה כמורה למשחק.
בסופו של דבר, ג'ין עוזב לקיבוץ בישראל לאחר שירה בטעות בבנו ליאו.
נוהו רוצח את העובדים שלו כדי לשתף פעולה שוב עם המאפיה הצ'צ'נית.
כאשר כריסטובל מגלה זאת, הוא עוזב את נוהו ואז נהרג על ידי הצ'צ'נים.
בארי, לעומת זאת, משכנע את סאלי להיעלם איתו.
שמונה שנים מאוחר יותר, בארי וסאלי חיים בזהות בדיוה ונולד להם בן בשם ג'ון והם גרים באזור נידח.
ג'ון אינו יודע דבר על עברו של אביו כרוצח שכיר.
סאלי, לעומת זאת, הופכת לאלכוהוליסטית ועובדת כמלצרית בדיינר מעורפל ומוטרדת על ידי עמית שהיא כמעט חונקת בכעסה.
היא גם הוזה בגלל הריגת האופנוען.
כשלבארי נודע שג'ין חזר ללוס אנג'לס כדי לשמש כיועץ לסרט הביוגרפי המוצע של האחים וורנר על חייו, הוא מתכנן להתנקש בו.
אך הוא נחטף על ידי ג'ים.
בינתיים, פיוקס משורר מהכלא, מגייס סביבו חבורה חדשה ועובד עם נוהו.
עם זאת, זה לא נמשך זמן רב, לאחר שפיוקס טוען שנוהו הרג את כריסטובל מתוך חמדנות.
נוהו רוצה להרוג את פיוקס.
נוהו מחליט לבקש עזרה מבארי, אז הוא חוטף את סאלי וג'ון.
לבסוף, בארי נזכר שנתן לג'ין סכום כסף גדול, שג'ים שומע זאת, הוא חושד שג'ין הוא משתף פעולה עם הצ'צ'נים והמוח מאחורי הרצח של ג'ניס.
בינתיים, בארי מנצל את היעדרותו של ג'ים ובורח, וממהר לבנייני החברה של נוהו.
שם הוא פוגש את פיוקס, שהציל את סאלי וג'ון ופצע אנושות את נוהו.
מכיוון שבארי לא רוצה להתמודד מול המשטרה, הוא הולך.
בלילה הוא ננטש על ידי סאלי שעוזבת עם ג'ון וחוזרת להיות מורה למשחק.
בביתו של ג'ין, שם בארי מחפש את השניים, בארי משוכנע על ידי סוכנו של ג'ין, טום ללכת למשטרה ולהסגיר את עצמו.
מיד לאחר מכן, ג'ין יורה בו בראשו ולאחר מכן הוא מואשם ברציחות של בארי וג'ניס ונידון למאסר עולם.
כמה שנים לאחר מכן, מופיע הסרט הביוגרפי על בארי.
בסרט הוא מצטייר כחייל גיבור שהוסתה ובסופו של דבר נהרג על ידי ג'ין.
בסצנה האחרונה ג'ון, שעתה הפך לנוער, צופה בסרט בבית של חברו, למרות שאימו אסרה עליו לראות אותו ובוכה מסיפורו של אביו כפי שהוצג בסרט בו בארי הוא גיבור ואילו ג'ין נבל ומניפולטור.
ב-11 בינואר 2016 פורסם כי רשת HBO הזמינה את פרק הפיילוט, אשר בין כותביו נמנה ביל היידר שגם ביים.
את הפיילוט הפיק היידר יחד עם אלק ברג, שהיה גם שותף לכתיבה.
ב-2 ביוני 2016 פורסם כי רשת HBO אישרה את הפקת הסדרה.
בד בבד עם ההודעה על הזמנת הפיילוט, פורסם כי היידר יככב בו בתפקיד הראשי.
בפברואר 2016 הוכרז כי שרה גולדברג, גלן פלשלר, אנטוני קריגן, הנרי וינקלר וסטיבן רוט יופיעו גם כן בפיילוט, בתפקידים ראשיים.
צילומי הסדרה החלו בשנת 2017 בלוס אנג'לס.
ב-4 בדצמבר 2017 שחררה רשת HBO טיזר ראשון לסדרה.
ב-9 בינואר 2018 פרסמה את הטריילר הרשמי הראשון.
הקרנת הבכורה של הסדרה נערכה ב-21 במרץ 2018, בלוס אנג'לס, קליפורניה.
עונתה השנייה עלתה לראשונה לשידור ב-31 במרץ 2019. באפריל 2019, חודשה הסדרה לעונה שלישית.
הפקת עונה זו הושבתה במרץ 2020 בשלב מוקדם ובטרם החלו הצילומים, בעקבות התפרצות מגפת הקורונה.
צילומי העונה השלישית החלו באוגוסט 2021, ואף נכתבה עונה רביעית.
הסדרה חודשה לעונה רביעית ב־19 במאי 2022.
העונה הראשונה של "בארי" זכתה לתגובות חיוביות מצד המבקרים.
באתר האינטרנט Rotten Tomatoes לעונה הראשונה יש שיעורי תמיכה של 98% עם ציון ממוצע של 7.79 מתוך 10, על פי 44 ביקורות.
על פי דעת הרוב, "הלם קרב וקומדיה חוברים יחד בצורה משונה אך נוקבת".
על פי אתר האינטרנט Metacritic, לעונה הראשונה ציון של 84 מתוך 100 בהתבסס על דעות של 26 מבקרים.
העיר ממוקמת על אגם סימקו.
בארי הוקמה בסוף מלחמת 1812 בין ארצות הברית לבריטניה.
בשנת 1852 הפכה בארי לעיר.
סופת טורנדו ב-31 במאי 1985 הביא למותם של 8 איש, ולפציעתם של 155 איש.
האי בארי הוא אי במרכז איי דבנהאם, במפרץ מרגריט, שלמול החוף המערבי של ארץ גרהאם שבאנטארקטיקה.
באי ממוקם בסיס המחקר הארגנטיני - בסיס סן מרטן, שהוא אתר מורשת היסטורי אנטארקטי, בהתאם לאמנת אנטארקטיקה.
ריימיל קרא לאי על שמו של קנת בארי למפייר דבנהאם (Kenneth Barry Lempriere Debenham), בנו הבכור של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.
איי בארי הם קבוצת איים בלתי מיושבים בארכיפלג הארקטי הקנדי בנפת קיטקמאוט בטריטוריית נונאוווט שבקנדה.
שטח קבוצת האיים 326 קמ"ר.
האיים ממוקמים במפרצון באת'הרסט, דרומית מזרחית לנקודת וולאסטון.
האיים הגדולים בקבוצה האיים הם האי אלגאק והאי קאניואק.
בארטל לנדרט ואן דר וארדן (בהולנדית: Bartel Leendert van der Waerden; 2 בפברואר 1903 אמסטרדם – 12 בינואר 1996 ציריך) היה מתמטיקאי הולנדי והיסטוריון של המתמטיקה.
ואן דר וארדן נולד בשנת 1903 באמסטרדם, בנם של המהנדס האזרחי תאודורוס ואן דר וארדן והמורה למתמטיקה דורותאה אדריאנה לבית אנדט (Endt).
עוד בילדותו גילה ואן דר וארדן כישורים למתמטיקה.
למד מתמטיקה מתקדמת באוניברסיטת אמסטרדם אצל חריט מאנורי, רולנד וייצנבק, יאן בראואר והנדריק דה פריס ובשנת 1926 קיבל את הדוקטורט.
עבודת הגמר הייתה בתחום הגאומטריה האלגברית.
תוך כדי העבודה על הדוקטורט בשנים 1924–1926 למד ואן דר וארדן גם באוניברסיטת גטינגן כתלמידם של אמי נתר (אלגברה), הלמוט קנזר (טופולוגיה) וריכרד קוראנט (שיטות מתמטיות בפיזיקה).
בשנת 1926 שהה בהמבורג, בה שמע הרצאות של אמיל ארטין, אוטו שרייר ואריך הקה.
ב-1927 עבר את מבחני ההסמכה להוראה בגטינגן והיה לעוזרו של קוראנט, ובאותה שנה, בגיל 25 בלבד, התמנה פרופסור באוניברסיטת חרונינגן.
בחורף 1927–1928, כמרצה בכיר בגטינגן לימד ואן דר וארדן את השיעור הראשון על תורת האידיאלים.
בהמשך התעניין בביסוס המדויק של הגאומטריה האלגברית על שיטות של האלגברה המודרנית.
עד אז הושגו בתחום הגאומטריה האלגברית שורה של תוצאות יפות אך הוכחתן לא הייתה מספיק קפדנית.
בגיל 27 פרסם ואן דר וארדן את ספר הלימוד המשפיע שלו, "אלגברה מודרנית" בשני כרכים.
היה זה ספר האלגברה הראשון שהציג את האלגברה כתחום העוסק באלגברה מופשטת ולא כתחום העוסק בפתרון משוואות פולינומיות.
כך, למשל, תחומים כמו פתרונות מקורבים למשוואות הורחקו מתחום האלגברה ונחשבים היום כחלק מאנליזה.
פרסום הספר נחשב כמסמן את התבססות האלגברה המופשטת.
מרבית הכרך השני של הספר מבוסס במידה רבה על עבודתה של אמי נתר.
ב-1931 התמנה ואן דר וארדן כפרופסור ומנהל המכון למתמטיקה באוניברסיטת לייפציג, תפקידים בהם כיהן עד שנת 1945.
נוכחותו בלייפציג של ורנר הייזנברג באותה תקופה עוררה בו את העניין במכניקת הקוואנטים, וספרו "יישום שיטות מתורת הקבוצות במכניקת הקוואנטים" התבסס על הסמינרים המשותפים שלהם.
אחרי העלייה לשלטון של אדולף היטלר ובמהלך מלחמת העולם השנייה בחר ואן דר וארדן להישאר עם אשתו הגרמנייה ומשפחתו בלייפציג, ודחה הצעות לעבור ללמד באוניברסיטת פרינסטון בארצות הברית או במולדתו, באוניברסיטת אוטרכט.
עם זאת ואן דר וארדן היה בקורתי כלפי המשטר הנאצי ולא ויתר על אזרחותו ההולנדית.
ב 1940 נפטר אביו מסרטן ושנתיים אחר כך שמה אימו קץ לחייה.
בעת ההפצצות האוויריות הכבדות על לייפציג עבר ואן דר וארדן עם משפחתו לדרזדן וזמן קצר לפני תום המלחמה נמלט לאוסטריה מפני הצבא הסובייטי.
בתום המלחמה העדיף ואן דר וארדן לחזור להולנד ולא לשוב ללייפציג שהייתה תחת שליטה סובייטית.
עקב השנים שבילה מבחירה בגרמניה הנאצית הוא התקשה למצוא עבודה באקדמיה ההולנדית שלא ראתה את בחירתו בחיוב.
בעזרתו של הנס פרוידנטל קיבל משרה בחברת של בהאג וב-1946 פעל במסגרת המרכז החדש למתמטיקה באמסטרדם בתחום המתמטיקה השימושית.
בשנים 1948–1947 לימד כאורח באוניברסיטת ג'ונס הופקינס בארצות הברית.
הוא דחה הצעה להישאר שם כפרופסור אך סייע לתלמידו וויי-ליאנג צ'או (ג'יו וויי-ליאנג) להתקבל לתפקיד זה.
בין השנים 1950–1948 כיהן כפרופסור שלא מן המניין באוניברסיטת אמסטרדם, וב-1950 על אף התנגדותו של בראואר, קיבל משרה חלקית כפרופסור מן המניין.
ב-1950 התמנה לפרופסור במשרה מלאה אבל המחלוקות עם בראואר הניעו אותו לחפש מקום אחר.
כשהתפנתה הקתדרה של רודולף פואטר באוניברסיטת ציריך קיבל ואן דר וארדן את ההצעה לעבור לשם ולימד בציריך עד לפרישתו בשנת 1972.
ואן דר וארדן נודע במיוחד בגלל תרומותיו לאלגברה המופשטת,
ובספרו "האלגברה המודרנית" שיצא בשני כרכים.
הספר הופיע בשמונה מהדורות עוקבות במהלך המאה ה-20 (האחרונה ב-1971) ומשך שנים שימש ספר הלימוד העיקרי בתחום.
בשורה של מאמרים ב-Mathematischen Annalen חקר ואן דן וארדן את הגאומטריאה האלגברית ואת החשבון האנומרטיבי בחיפוש אחרי ביסוס אלגברי טהור וקפדני של התחום.
ואן דר וארדן כתב גם מאמרים בתחום הטופולוגיה, תורת המספרים, הגאומטריה, קומבינטוריקה, האנליזה המתמטית, תורת ההסתברות, הסטטיסטיקה ומכניקה קוואנטית.
עסק רבות ביישומיהם של הגאומטריה האלמנטרית, של האקסיומות הגאומטריות, הסטטיסטיקה, הטופולוגיה, תורת המספרים וכו', ומשום כך נחשב לאחד הנציגים האחרונים של "המתמטיקאים הכלליים".
במקביל, יחד עם ארנסט ויט, נתן תיאור גאומטרי של סיווג האלגברות לי.
משפט ואן דר וארדן הוא משפט חשוב בקומבינטוריקה.
בשנת 1953 יחד עם קורט שיטה (Schütte) פתר ואן דר וארדן את שאלת ההשקה בשלושה ממדים, שבה ספירה מרכזית יכולה לגעת לכל היותר בעוד 12 ספירות בעלות גודל זהה.
ב 1936 פרסם ואן דר וארדן את ההשערה שנקראה על שמו לפיה פרמננטה של מטריצה דו-סטוכסטית שרכיביה חיוביים נמצאת בין ל 1. הוכחה להשערה ניתנה על ידי מנואל ברגאבה ב-2021.
בנוסף היה ואן דר וארדן היסטוריון מוביל של המתמטיקה.
הוא תרם במיוחד לחקר המתמטיקה והאסטרונומיה היוונית העתיקה, תולדות המתמטיקה ההודית והיסטוריה של האלגברה.
לוואן דר וארדן היו כ-1000 "צאצאים אקדמיים", מרביתם דרך שלושה מתלמידיו: דוד ואן דאנציך, הנס ריכטר והרברט זייפרט (שסיים דוקטורט בלייפציג בשנת 1932).
תלמידים אחרים ידועים היו הנס אוסקר אמיל זאליה, הלמוט אולם, ג'ואו ווי-ליאנג, ארווין נויינשוואנדר, גינטר פריי, גוארינו מאצולה.
ביולי 1929 התחתן עם קמילה יוליאנה אנה לבית רליך, אחותו של המתמטיקאי פרנץ רליך.
1951 – חבר מתכתב באקדמיה הבווארית למדעים
1960 – חבר באקדמיה הגרמנית לאופולדינה למדעי הטבע
1966 – חבר מתכתב של האקדמיה למדעים של גטינגן
1996 – חבר באקדמיה הסקסונית למדעים
1996 – חבר באקדמיה המלכותית ההולנדית למדעים
דוקטור לשם כבוד של האוניברסיטאות באתונה (1961), ובלייפציג (1985).
1969 – מדליית קותניוס של אקדמיית לאופולדינה
1973 – עיטור המסדר להצטיינות במדעים ובאמנויות
1993 - "אלגברה" ב־2 כרכים - Algebra - מהדורה תשיעית Springer, (במהדורות הישנות Moderne Algebra 1930/1931)
Springer, 1973 (הדפסה מחודשת של מאמרים - הראשון מ־1939).
Springer, 1935. (קבוצות של העתקות ליניאריות)
(מדע מתעורר:כרך א - מתמטיקה מצרית, בבלית ויוונית)
כרך שני Anfänge der Astronomie (התחלות האסטרונומיה) (מהדורה שנייה 1980).
(הפיתגוראים - אחווה דתית ואסכולה מדעית)
Springer, 1985 (היסטוריה של האלגברה)
(עורך): Sources of quantum mechanics1967. Reprint dover 2007 (מקורות המכניקה הקוואנטית - הדפסת המחקרים החשובים במכניקה הקואנטית עם פתח דבר מאת ואן דן וארדן - .
(מתמטיקה למדעני הטבע - ספר-כיס ללימוד)
(האריתמטיקה של הפיתגוראים חלק א' וחלק ב')
(זנון והמשבר הבסיסי של המתמטיקה היוונית)
(על השפעת הגומלין בין מתמטיקה לפיזיקה)
בארי אטסמה (בהולנדית: Barry Atsma; נולד ב-29 בדצמבר 1972) הוא שחקן הולנדי, מוכר בשל השתתפותו בסרט האמריקאי "הקטור והחיפוש אחרי האושר", בסרט המלחמה "האיש עם לב הברזל" בתור פושע המלחמה הנאצי קרל הרמן פרנק ומתפקידו בסדרה הבריטית "נפרדנו כך".
הוא זכה להכרה בהולנד בהופעתו בסדרת הטלוויזיה "Rozengeur & Wodka Lime" בשנים 2001 עד 2005. אטסמה זכה בפרס עגל הזהב ובפרס רמברנדט .
ב-2014 השתתף בסרט הבריטי "הקטור והחיפוש אחר האושר".
ב-2018 כיכב בסדרת הטלוויזיה הבריטית "נפרדנו כך".
אסתמה נשוי כיום בשנית ויש לו שתי בנות, ועוד שתי בנות מנישואיו הקודמים.
בארי גרינשטיין הוא שחקן פוקר יהודי אמריקאי.
בשנת 2011 נבחר להיכל התהילה של הפוקר.
גרינשטיין עשה תואר במדעי המחשב באוניברסיטת אילינוי באורבנה-שמפיין.
הוא למד לדוקטורט במתמטיקה, אך לא סיים את התואר.
אף על פי שהרוויח כסף בפוקר, גרינשטיין החל לעבוד בסימנטק בשנות השמונים במחשבה שהדבר יקל עליו בתהליך האימוץ של ילדיו החורגים.
לגרינשטיין 6 ילדים, מתוכם 4 מאומצים.
גרינשטיין זכה פעמיים באירוע המרכזי של סבב הפוקר העולמי, ב-World Poker Open ב-2004 וב-WPT Invitational ב-2006.
ב-2004 גרינשטיין זכה בצמיד אליפות העולם בפוקר הראשון שלו בטורניר Deuce to Seven Draw, בו הרוויח כ-296 אלף דולר.
ב-2005 ניצח בטורניר פוט-לימיט אומהה הולדם וזכה בכ-128.5 אלף דולר.
ב-2008 ניצח בטורניר Razz וזכה בצמיד השלישי שלו ובכ-158 אלף דולר.
גרינשטיין נהג להופיע בתוכניות פוקר רבות, והיה חבר קבוע בתוכניות High Stakes Poker ברשת GSN וב-Poker After Dark ברשת NBC.
ב-2011 נבחר להיכל התהילה של הפוקר.
נכון לנובמבר 2021, גרינשטיין זכה בסך של כ-8.5 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם וכ-2.5 מיליון דולר בסבב הפוקר העולמי.
גרינשטיין נוהג לתרום את זכיותיו לארגונים שונים ובראשם "Children, Incorporated", דבר אשר זיכה אותו בכינוי "רובין הוד של הפוקר".
קרנהאן נולד ב-22 בספטמבר 1992 בינגסטאון, אוהיו.
בעת לימודיו בתיכון הוא שיחק במופעים והצגות קהילתיות.
זמן קצר לאחר שסיים את לימודיו בתיכון, הוא עבר ללוס אנג'לס כדי להגשים את חלומו להיות שחקן.
תפקידו הראשון היה בשנת 2011 בסרט "סופר 8".
הוא שיחק איש צבא אך לא קיבל קרדיט על משחקו.
באותה שנה שיחק בתפקיד ראשי לצד רוב גריסון בסרט הקולנוע "המגפה".
שנה לאחר מכן שיחק בסרט הקולנוע "Fun Size".
בשנת 2013 שיחק בפרק בסדרת הטלוויזיה "גדולה מהחיים".
בהמשך שיחק בתפקידי משנה ואורח בסדרות טלוויזיה רבות בהן "האנטומיה של גריי", "קולוני" "אלכסה וקייטי" ו"משפחת רעם".
בשנת 2021 שיחק בתפקיד משנה בסדרת הטלוויזיה "קיץ אכזרי".
באותה שנה שיחק בתפקיד ראשי בסדרת הטלוויזיה "אחד מאיתנו משקר", "קוברה קאי" ובסדרת הטלוויזיה "מתודלקים"; שלושתן משודרות בנטפליקס.
הוא נשוי לשחקנית נינה קוביצ'י.
+שנהסרטתפקידהערות2011סופר 8איש צבאללא קרדיטThe Pledgeטורי הדרמן2012גודל מצחיקסטודנטללא קרדיט2013A Christmas Tree Miracleניק ג'ורג'2014A Matter of Faithטיילר מאת'יס
בארט קנארטס (נולד ב-19 ביוני 1980) הוא שחקן, קומיקאי, סטנדאפיסט ומפיק פלמי.
ביו-מהנדס בהכשרתו, לאחר מכן לימד מספר שנים.
קנארטס הופיע לראשונה ב-2006 וזכה בפרס קומדיית התרבות זמן קצר לאחר מכן.
בשנת 2007 הוא זכה בגביע הקומדיה של הומו.
ב-8 בדצמבר 2008, הוא הצטרף לעונה השביעית של "De Slimste Mens ter "Wereld.
הוא נשאר במשחק במשך כמה שידורים, אבל שיחק בביתו של כריסטוף דבורסו ב-11 בדצמבר.
הוא היה קפטן ב"שולחן מנדלייב" והשתתף ב-May I" Kiss You?" ברכה אחרונה של ערוץ קנבס.
הוא גם מילא את התפקיד של מורה מומחה לגנטיקה בשידור ב-17 במאי 2010 של "דה קלאס ואן פרידה" ב-21 בנובמבר 2010 וב-8 בינואר 2012, הוא הופיע כפלמינג ידוע בתוכנית המשחק "De Pappenheimers".
ב-2012 הוא שוב השתתף ב-"De Slimste Mens ter Wereld", שם הגיע לחצי הגמר.
"I Count To Ten" היה המופע הראשון שלו באורך מלא שהוצג בבכורה ב-1 באוקטובר 2009 ורץ עד 2011. בתחילת 2012, הוא התחיל את המופע השני שלו, "Where's Barry?" שהסתיים במאי 2013. בנובמבר 2013, קנארטס הציג לראשונה את הופעתו החדשה "When we go bowling again".
בנובמבר 2021, קנארטס התחיל את המופע שלו "We have to meet "again.
הוא חבר חבר מושבעים ב-"De Slimste Mens ter "Wereld מאז 2013. בנוסף, בנובמבר 2021, הוא השתלט על הצגת שני פרקים של De Slimste Mens" "ter Wereld מאריק ואן לואי מכיוון שנבדק חיובי לקורונה ולכן נאלץ לסגור את ההצגה.
כתוצאה מכך, הוא לא הצליח להציג את התוכנית ב-1 וב-2 בדצמבר.
בסרטון פרובוקטיבי לקמפיין 11.11.11 2012 על שינויי אקלים, נראה קנארטס מעליב ברצינות פליט סנגלי במהלך מופע מקורה.
עם זאת, הסרטון היה מבוים: הסנגל הוא שחקן והקהל מורכב מניצבים שהתבקשו לצחוק מהבדיחות המזעזעות.
קנארטס היה ממייסדי Shelter, עבורם תרם לתוכניות בנידורם באסטארדס ו-Wat als?
מאוחר יותר הוא החליף את בית ההפקה ב-Woestijnvis, שם הפך לפרזנטור של De Pappenheimers באביב 2014. באותה שנה הוא עזב את ווסטינוויס כדי לעבוד עבור Panenka של טום לנרטס.
ב-2022 החל להשתתף בתוכנית המציאות הבלגית "הזמר במסכה" בתור "הקיקלופ" וסיים במקום העשירי והודח והשלישי.
"האיש החכם ביותר בעולם" (2021) - מגיש, מחליף את אריק ואן לואי (2 פרקים)
"האדם החכם בעולם" (2013–הווה) - כחבר חבר המושבעים.
בארט רמסלאר (בהולנדית: Bart Ramselaar; נולד ב-29 ביוני 1996 באמרספורט שבהולנד) הוא כדורגלן הולנדי המשחק בעמדת הקשר ההתקפי בקבוצת אוטרכט מליגת העל ההולנדית ובנבחרת הולנד.
רמסלאר גדל במחלקות הנוער של VVZA, רודה '46 ואוטרכט.
ב-1 במרץ 2015 ערך את הופעת הבכורה שלו בקבוצה הבוגרת של אוטרכט, בתיקו 0-0 נגד פיינורד במסגרת המחזור ה-25 בליגת העל ההולנדית לעונת 2014/2015. ב-17 במאי הבקיע את שער הבכורה שלו במועדון, בתיקו 3-3 נגד ויטסה ארנהם במסגרת המחזור ה-34 בליגה.
הוא ערך 44 הופעות ליגה במדי המועדון, בהן הבקיע שבעה שערים.
ב-28 באוגוסט ערך את הופעת הבכורה שלו במועדון, בתיקו 0-0 נגד חרונינגן במסגרת המחזור הרביעי בליגה לעונת 2016/2017. ב-10 בספטמבר הבקיע את שער הבכורה שלו במועדון, בניצחון 4-0 על ניימכן במסגרת המחזור החמישי בליגה.
הוא ערך 62 הופעות ליגה במדי המועדון, בהן הבקיע ששה שערים, וזכה עם המועדון באליפות הולנד בעונת 2017/2018.
ב-24 באוגוסט 2019 חזר רמסלאר לאוטרכט מליגת העל ההולנדית.
ב-9 בנובמבר 2016 ערך רמסלאר את הופעת הבכורה שלו בנבחרת הולנד, בתיקו 1-1 נגד נבחרת בלגיה במשחק ידידות.
בארי בן-זאב (נולד ב-1952) הוא מנהל ישראלי, ששימש כיושב ראש מועדון הכדורגל הפועל תל אביב.
בן- זאב נולד בשנת 1952, גדל בדרום אפריקה ועלה לישראל בגיל 9 עם משפחתו שהתגוררה ברמת גן.
לאחר שסיים את לימודיו בתיכון בליך התגייס לצה"ל ושירת בחיל השריון.
במלחמת יום הכיפורים שירת בחזית הסורית.
ב-1976 סיים לימודי תואר ראשון בכלכלה באוניברסיטת תל אביב וכעבור זמן קצר השתלב בבנק הפועלים.
תפקידו הראשון היה ניהול מחלקת ההשקעות בסניף קריית אונו ועד 1993 הספיק לשמש כמנהל בסניפים של רמת אפעל, כיכר נוח וגבעתיים.
בתקופה זו מונה לעוזר דובר הבנק, במקביל ללימודי תואר שני במנהל עסקים באוניברסיטת תל אביב.
בשנים שלאחר מכן שימש כמנהל בחטיבה הבינלאומית של הבנק ובתפקידי ניהול נוספים בבנק, ביניהם מנהל חטיבת נכסי לקוחות.
במסגרת תפקיד זה מכר את קופת גמל גדיש, בעסקה שהניבה לבנק 400 מיליון ש"ח.
בתפקידו האחרון כיהן כמשנה למנכ"ל הבנק, כחבר הנהלת הבנק והממונה על החטיבה הפיננסית.
בחודש מאי 2008 מכר בנק הפועלים את מלוא תיק איגרות החוב מגובות המשכנתאות, שהחזיק סניף הבנק בניו יורק, בתמורה לסכום כולל של 2.55 מיליארד דולר.
בספטמבר 2008, במהלך המשבר הכלכלי העולמי, הודיע על כוונתו לעזוב את בנק הפועלים, אותו עזב לבסוף בינואר 2009.
ב-2009 הקים את חברת הייעוץ Woolfson Consulting, המספקת שירותי ייעוץ בינלאומיים של אסטרטגיה עסקית למשקיעים בישראל ומחוצה לה.
כיהן בדירקטוריון של חברות שונות, ובהן פרטנר תקשורת, אלטשולר שחם וקרן מנוף.
בנו הוא איתי בן-זאב, המכהן כמנהל הכללי של הבורסה לניירות ערך בתל אביב.
ב-30 בדצמבר 2014 נבחר בן-זאב ליושב ראש מועדון הכדורגל הפועל תל אביב, לאחר שעמותת האוהדים אישרה פה אחד את המינוי.
בן-זאב היה אמור לנהל את התחום הכלכלי במועדון, ולא היה אמור להיות מעורב בתחום המקצועי, שהיה באחריותו של אייל ברקוביץ'.
בהתנדבותו לתפקיד (ללא שכר), בן-זאב החליף את חיים רמון (שכיהן כיושב ראש עד שהשליטה הועברה לעמותת האוהדים) ואמיר לובין המקורב לרמון.
זאת לאחר שבן-זאב כיהן כחבר בוועד המנהל של עמותת האוהדים.
בתקופה זו המועדון היה שרוי בחובות כספיים עמוקים.
בתחילת 2015 בן-זאב קידם את מכירת המועדון לאנשי עסקים מארצות הברית ומהממלכה המאוחדת.
במקביל, בן-זאב היה צריך להתמודד עם תופעות של תקיפת אוהדי קבוצתו.
ב-8 בנובמבר 2015, לאחר שמונה חודשים בתפקיד ולאחר נתק ומחלוקת בינו לבין הבעלים אמיר כבירי, בן-זאב התפטר מהתפקיד.
בדצמבר 2018 הוגש דו"ח פירוק הקבוצה לבית המשפט המחוזי בתל אביב, שהתמקד בעיקר בבעלים לשעבר אמיר כבירי ובחיים רמון.
לאור פרסום הדו"ח, כבירי תכנן להגיש תביעה נגדית נגד בן זאב.
בארי הוא רכב שטח ממוגן המבוסס על ה-Flyer 72 של ג'נרל דיינמיקס.
הרכב נכנס לשירות בצה"ל בסוף 2023, במהלך מלחמת חרבות ברזל לאחר שכלי רכב ממוגנים רבים נפגעו בטבח שבעה באוקטובר, צה"ל ומשרד הביטחון רכשו עשרות רכבי Flyer 72 וניתן להם השם "בארי" על שם קיבוץ בארי שנהיה אחד מהקיבוצים שנפגעו ביותר בטבח.
בצבא ארצות הברית, הרכב מוכר כ-M1288 GMV 1.1 ומשמש את פיקוד המבצעים המיוחדים (SOCOM).
הוא נבחר בשנת 2013 להחליף את צי רכבי ההאמר של הפיקוד, עם תוכנית להכניס לשירות 1,300 יחידות עד ספטמבר 2020. בנוסף משתמשים בכלי צבא סינגפור, צבא האמירויות וצבא איטליה הרכב מחליף את רכבי ההאמר בכוחות המיוחדים.
בשנת 2014 צבא הממלכה המאוחדת קיבל רכב Flyer 72 לצורך בדיקות במסגרת פרויקט Westerly, שנועד להעריך רכבים למטרת החלפת רכבי Supacat HMT400 המשמשים למודיעין, סיור ולפעולות תקיפה.
ה"בארי" שוקל כ-5 טונות, מגיע למהירות מרבית של 130 קמ"ש וניתן להתאימו למשימות שונות.
ב"בארי" הנהג יושב באמצע ומשני צידו יושבים חיילים עם מקלעים, ועל גג הרכב יש אפשרות להתקנת מקלע כבד ממוגן.
ניתן לשלוט בכל גלגל לחוד כדי להשיג עבירות שטח מקסימלית.
במסגרת פרויקט ה-ULCV, הרכב עבר התאמות שכללו הוספת מושבים נוספים ושינויים במשקל לנשיאת תשעה לוחמים וציודם.
עבור ה-LRV, הותאם הרכב לנשיאת שישה חיילים עם אפשרות להוספת שריון ותותח M230.
באֵרי צימרמן (23 בדצמבר 1951 – 2 באוגוסט 2016) היה פובליציסט ומשורר ישראלי, מראשי תנועת ההתחדשות היהודית בתנועה הקיבוצית.
בין השאר הרצה במכללת "עלמא", במכינה הקדם-צבאית "בני ציון" בתל אביב ובמדרשת השילוב נטור.
נולד במושב נחלת יהודה שליד ראשון לציון.
כשהיה בן שנתיים עבר עם אביו, דוד צימרמן, מורה ופרשן של מקורות ישראל, לקיבוץ משמר השרון, שם למד והתחנך עד 1969. יצא לשנת שירות בקריית שמונה (1970) והיה ממקימי גרעין "עודד".
לאחר תום שירותו בצה"ל שב למשמר השרון ויצא ללמוד ב"סמינר אורנים" בחוגים למחשבת ישראל ולספרות.
שיריו הראשונים פורסמו ב-1968 בכתב העת "שדמות" וב"משא".
ב-1978 התמנה לעורך הרבעון "שדמות", כתב העת של התנועה הקיבוצית, וכיהן בתפקיד זה עד 1981.
באותה שנה יצא לאור ספר שיריו הראשון דיבור המתחיל, בהוצאת הקיבוץ המאוחד.
הנושאים של שיריו הראשונים ליוו אותו כל חייו: התמודדות עם העבר היהודי וגיבורי הספרות היהודית ובמקביל התמודדות עם השירה המודרנית ועם חיי הפרט בקיבוץ ובעיר.
ב-1982 עבר עם משפחתו לקיבוץ גבעת חיים איחוד ולימד היסטוריה, מקרא וספרות בחטיבה העליונה של בית הספר התיכון האזורי "חוף הכרמל" במעגן מיכאל (1982–1993).
ב-1993 יצא עם משפחתו לשליחות של שלוש שנים בצפון אמריקה.
עם שובו חזר להוראה ולימד בבית הספר התיכון האזורי "מעיין" בקיבוץ עין החורש, עד 2005. במקביל הצטרף לצוות המורים של מכללת "עלמא", בה לימד עד מותו.
היה פרשן מקרא ועסק רבות בפרשת השבוע.
פרשנותו מתאפיינת בבקיאות מעמיקה במקרא ובפרשניו מצד אחד, וביכולות לשונית וספרותית מרשימות מצד אחר.
את פרי עבודתו זו פרסם בספריו הרבים.
היה פעיל במכון "שיטים", מכון החגים שבבית השיטה.
דיבור המתחיל, 1981, בהוצאת הקיבוץ המאוחד.
בובר לימוני תנ"ך סחט, 1994, בהוצאת תמוז ואגודת הסופרים.
דורש טוב לתורה, דרשות-שיר על מבחר פסוקים מפרשות השבוע, 2002, בהוצאת מחברת שדמות המדרשה באורנים.
אלוהים גדול, כמה מאמרים מקובצים, מכון יצחק, 1999.
חד גדיא וגדיא, עם בוג'ה (בנימין יוגב), מכון החגים, בית השיטה, 1999.
השריקה והמקלדת, מסות ושירים, 1990.
היום השביעי, יוצרים ישראלים כותבים על השבת שלהם, עם מירי גרז'י, משכל 2001.
דורש טוב, דרשות שיר לפרשות השבוע, מכון יצחק, 2001.
המ"ם הסופית של אלוהים, 2 שירים ושש מסות, קשר תרבות יהודית לכל, 2006
בוא אלי פסוק נחמד, 60 דרשות, קשר תרבות יהודית לכל, 2011
בארי ג'יימס מרשל הוא רופא ופרופסור למיקרוביולוגיה קלינית באוניברסיטת אוסטרליה המערבית.
הוא מוכר כמי שהוכיח כי החיידק Helicobacter pylori הוא הגורם למרבית מקרי כיב הקיבה (אולקוס), ובכך הפריך את התאוריה הרפואית שטענה כי אולקוס נגרם כתוצאה ממתח נפשי, מאוכל חריף ומעודף חומציות.
מרשל נולד בקלגורלי, מערב אוסטרליה, כבן הבכור מבין ארבעת ילדי הוריו.
הוא גדל בקלגורלי ובקרנרבון עד מעבר משפחתו לעיר פרת כשהיה בן שמונה.
אביו עבד בעבודות שונות ואמו הייתה אחות.
אחרי לימודי תיכון במכללה המריסטית בצ'רצ'לנדס, הוא למד רפואה באוניברסיטת מערב אוסטרליה וסיים ב-1974 עם תואר ראשון ברפואה ותואר ראשון בכירורגיה
הוא פגש את רובין וורן, פתולוג שהתעניין במחלת הגסטריטיס, במהלך ההכשרה ברפואה פנימית בבית החולים המלכותי בפרת' ב־1981. יחדיו, השניים חקרו נוכחות של חיידק סלילי אצל חולי גסטריטיס.
בשנה שלאחר מכן (1982), הם הצליחו לגדל את התרבית הראשונית של H.
pylori (שכונה בהתחלה Campylobacter pylori) ופיתחו את תורתם הקושרת בין החיידק לבין אולקוס וסרטן הקיבה.
pylori זכתה ללגלוג בידי המדענים והרופאים הממסדיים, שלא האמינו שחיידק יכול לחיות בסביבה החומצית של הקיבה.
במסגרת מאמציו להוכיח כי החיידק גורם לאולקוס, בשנת 1984 שתה מרשל צלחת פטרי מלאה בחיידק ופיתח במהרה תסמינים של דלקת רפידת הקיבה, שנעלמו לאחר שלקח אנטיביוטיקה, אך לא פיתח אולקוס.
באותה השנה הוא גם זכה למלגת מחקר על שמו של רוברט קוך והמשיך לחקור את ה־H.
pylori והגסטריטיס והפך לחוקר באוניברסיטת וירג'יניה בארצות הברית.
הוא שב לאוסטרליה ב־1997, ועמד בראש קתדרה על שם ברנט באוניברסיטת מערב אוסטרליה בין השנים 1998–2003.
ב־2005 העניקה האקדמיה השוודית למדעים לו ולעמיתו פרופ' ורן את פרס נובל לפיזיולוגיה או לרפואה על "התגלית שלהם של החיידק ה־H.
pylori, ותפקידו במחלות כיב הקיבה ודלקת הקיבה".
פרופ' מרשל ממשיך במחקר על H.
pylori ומונה למנהל המעבדה לביולוגיה מולקולרית באוניברסיטת מערב אוסטרליה.
בתחילת 2007 זכה לקבל אות מלכותי מיוחד לתושבי אוסטרליה ממלכת אנגליה, אליזבת השנייה.
כיום מקדם בארי מרשל יוזמות בתחום החיסון דרך מוצרי מזון בסיסיים.
חלקן מתבסס על חשיפת גוף האדם לנגיפים שמקושרים ל-H.
בארי יוג'ין וייט (Barry Eugene White; 12 בספטמבר 1944 - 4 ביולי 2003) היה זמר-יוצר ומפיק מוזיקלי אמריקאי, הידוע בזכות כתיבת להיטי נשמה ודאנס רבים.
הקים את להקת "Love Unlimited Orcastra", עימה יצר שירים רבים נוספים.
גדל באזורים מוכי הפשע של דרום-מרכז לוס אנג'לס, קליפורניה.
הצטרף לכנופיה בגיל 10, ובגיל 17 נכלא לארבעה חודשים על גנבת צמיגי קאדילק בשווי 30,000$.
לאחר ששוחרר מהכלא עזב וייט הצעיר את חיי הכנופיה והחל בקריירת שירה.
בתחילה היה חבר במספר מקהלות, ובאמצע שנות ה-60 החל בקריירת סולו.
זכה להצלחה ראשונה כאשר התפרסם ככותב שירים לזמרים מפורסמים כגון בובי פולר.
בשנת 1969 גילה שלוש זמרות מוכשרות והרכיב איתן את להקת "Love Unlimited".
הלהקה הייתה אמורה לחקות את להקת המוטאון המצליחה, הסופרימס, ונוהלה על ידי וייט במשך שנתיים, עד שהזמרות חתמו על חוזה עם חברת "20th Century Fox Records".
במהלך העבודה המשותפת וייט הלחין, כתב והפיק את הלהיט הגדול ביותר של הלהקה, "Walking in The Rain"; עם צאתו נכנס השיר ל-20 הגדולים במצעד האמריקאי.
הלהקה יצרה מספר להיטים יחד עם וייט.
וייט נישא לזמרת המובילה של הלהקה, גולדן ג'יימס.
כאשר הקליט וייט מספר דמואים לשירים שיועדו לקולות גברים, יעצה לו חברת התקליטים לעבור אל קדמת הבמה.
אז החלה קריירת הסולו של וייט.
הוא כונה על ידי מעריציו בשם "המאסטרו".
וייט כתב אוטוביוגרפיה יחד עם הסופר מארק אליוט; הספר, "Barry White: Love Unlimited", יצא לאור בשנת 1999 בהוצאת Broadway Books.
וייט סבל מלחץ דם גבוה לאורך השנים, מצבו הבריאותי החל להדרדר בסתיו 2002, כאשר חלה במחלת כליות.